Ahagar
Ahagar ili Hogar (ber. idurar n Ahaggar) je planinski masiv usred Sahare u južnom delu Alžira (Alžirska Sahara). Obuhvata preko 100.000 km². Najviši vrh je Tahat (3005 m). Građen je od predkambrijskih kristalastih škriljaca, koji su mestimično prekriveni tercijarnom i kvartarnom lavom. Klima je pustinjska. Stanovnici su većinom Tuarezi, koji se bave stočarstvom (ovce, koze i kamile). U podgorini je znatan broj plodnih oaza, od kojih je u južnom podnožju glavna oaza Tamanraset (Tamanrasset) koja se pre zvala Fort Laperrine. U oazama se gaje žitarice i urme. U Ahagaru su otkrivena nalazišta nikla, bakra, platine i dijamanata, kao i mnogi tragovi stare kulture.

Povezano 
 Tibesti
 Sahara
 Alžir

Literatura 
 Vujadinović, S. (2009): Regionalna geografija Afrike, Geografski fakultet, Beograd

Spoljašnje veze 

 Hoggar-Gebirge aus "Afrikanisches Bilderbuch" (von Algier nach Agadez) 

Planinski masivi u Alžiru